Купалінка/А сягоння ў нас Купаллейка
А сягоння ў нас Купаллейка,
 Каліна.
Ой, купаліся тры сястрыцы.
 Каліна.
Пакупаўшыся, на бераг выйшлі,
 Каліна.
На бераг выйшлі, гаварылі:
 Каліна.
— А мы жылі, як лябёдачкі,
 Каліна.
Раскаціліся, як ягодачкі.
 Каліна.
Кароўкі нашы развядзёныя,
 Каліна.
Куфэркі нашы развязёныя,
 Каліна.
А мы, сястрыцы, разабраныя.
 Каліна.
А сягоння ў нас Купаллейка,
 Каліна.
Ой, купаліся тры ятровачкі.
 Каліна.
Пакупаўшыся, на бераг выйшлі,
 Каліна.
На бераг выйшлі, гаварылі:
 Каліна.
— А мы жылі, як ягодачкі,
 Каліна.
А сышліся, як лябёдачкі.
 Каліна.
Кароўкі нашы ўсе звядзёныя,
 Каліна.
Куфэркі нашы ўсе звязёныя,
 Каліна.
Мы, ятровачкі, ўсе сабраныя.
 Каліна.

473. Гілевіч, 1974, с. 168. Зап. Г. Агалакава ў в. Замошша Барысаўскага р. ад Е. Ржавуцкай, 1912 г. н.

Беларускія народныя песні